ملک پور خانیوال

ملک پور ضلع خانیوال، پنجاب، پاکستان کا ایک دیہی علاقہ ہے۔ یہ گاؤں ایم 4 موٹروے اورملتان تا لاہور ریلوے لائن کے سنگم پر واقع ہے۔

 تاریخ 
یہ گاؤں 1980ءکی دہائی میں ملک غلام رسول موہانہ نے اپنے خاندان کے ہمراہ آباد کیا۔ اُس وقت یہ علاقہ ضلع ملتان کا حصہ تھا، تاہم 1985ء میں خانیوال کو ضلع کا درجہ ملنے پر یہ گاؤں بھی اسی میں شامل کر دیا گیا۔ اس کا پرانا نام ملک آباد تھا جسے چند ناگزیر وجوہات کی بنا پر 12 نومبر 2024 کو تبدیل کر دیا گیا تھا۔

 آبادی و برادری 
اس گاؤں کی آبادی تقریباً 100 سے زائد نفوس پر مشتمل ہے۔ملک پور میں زیادہ تر موہانہ برادری کے لوگ رہائش پزیر ہیں، جن کا لقب ملک ہے۔ اسی نسبت سے اس بستی کا نام ملک پور رکھا گیا، جس کا مطلب ہے: "مَلکوں کی اولاد یا نسل" ہے۔ تاہم دیگر اقوام کے لوگ بھی آباد ہیں۔

 تعلیم و پیشہ 
یہ گاؤں تعلیمی میدان میں بھی ترقی کر رہا ہے۔ یہاں تقریباً ہر گھر میں ایک خواندہ فرد موجود ہے اور شرح خواندگی تقریباً 60 فیصد ہے، جو وقت کے ساتھ مزید بڑھتی ہوئی نظر آ رہی ہے۔ زیادہ تر افراد ملازمت و زراعت سے وابستہ ہیں۔

 نمایاں شخصیات 
ملک پور کا تعارف ملک ذو الفقار موہانہ کے بغیر ادھورا ہے، جو یہاں کی ایک فعال سماجی شخصیت تھے۔ ان کی قیادت میں بستی نے کئی ترقیاتی مراحل طے کیے۔ ان کے انتقال 12 نومبر 2020ء کے بعد یہ خدمات اب بستی کے تعلیم یافتہ افراد نے سنبھال لی ہے، جن میں ملک آصف ذو الفقار موہانہ، کاشف ذو الفقار وغیرہ شامل ہیں۔

 محل وقوع 

 پتہ: ملک پور، اسٹیشن شامکوٹ روڈ، خانیوال
 ڈاک خانہ: خانیوال کچہری (58150)
 موضع: نانک پور
 تحصیل و ضلع: خانیوال
 یونین کونسل نمبر 117بھیرووال
 حلقہ برائے قومی اسمبلی 147
 حلقہ برائے صوبائی اسمبلی 252

 حوالہ جات 

زمرہ:ضلع خانیوال کے آباد مقامات